|  |  |
| --- | --- |
| Puudutatud isikud ja asutused vastavalt nimekirjale | 04.06.2024 nr 5-1/3/2024-9 |

**Maidla küla Kopli kinnistu detailplaneeringu osalise kehtetuks tunnistamise ja projekteerimistingimuste andmise teade** **Metsakopli katastriüksuse osas**

Saue Vallavalitsus teatab, et Saue Vallavolikogu tunnistas 30.05.2024. aasta otsusega nr 21 osaliselt kehtetuks Maidla külas Kopli kinnistu detailplaneeringu Metsakopli katastriüksuse osas ning määras projekteerimistingimused Maidla külas Metsakopli (72704:003:0348, suurus 40238 m2, maatulundusmaa 100%) katastriüksusel.

Saue vallas Maidla külas asuv Kopli kinnistu detailplaneering kehtestati Saue Vallavalitsuse 27. juuli 2010. aasta korraldusega nr 438. Detailplaneeringu eesmärgiks oli olemasoleva Kopli kinnistu jagamine kaheks võrdseks kinnistuks, mille tulemusel moodustati Heinakopli ja Metsakopli katastriüksused. Planeeringu menetluse käigus jagati Heinakopli katastriüksus veel omakorda kaheks, kus ühele krundile (Õuekopli, 72704:003:0347) määrati ehitusõigus ühe üksikelamu ja selle juurde kuuluvate abihoonete ehitamiseks ning ülejäänud katastriüksus (Heinakopli, 72704:003:0349) jäeti jätkuvalt maatulundusmaaks, kuhu ehitusõigust ei määratud. Metsakopli katastriüksusel (72704:003:0348), mis asus osaliselt miljööväärtuslikul alal, säilis olemasolev olukord ning see jäeti maatulundusmaaks. Detailplaneeringu materjalidest selgub, et Metsakopli katastriüksusele ei määratud ehitustingimusi ning planeeringu põhijoonisel ei kajastatud Metsakopli katastriüksust kogu ulatuses. Põhijooniselt nähtub, et käsitletav ala on detailplaneeringus sisuliselt planeerimata jäänud. Lisaks on detailplaneeringu kehtestamisest möödas rohkem kui 13 aastat ning planeeringut ei ole täielikult ellu viidud.

Metsakopli (72704:003:0348, suurus 4,02 ha maatulundusmaa 100%) katastriüksust soovitakse jagada üheks transpordi- ja kolmeks elamumaa krundiks ning saada ehitusõigus kolme üksikelamu ja neid teenindavate abihoonete rajamiseks projekteerimistingimuste alusel.

Detailplaneeringu osaliselt kehtetuks tunnistamise ja projekteerimistingimuste andmise otsusega on võimalik tutvuda Saue valla veebilehel: <https://sauevald.kovtp.ee/planeeringute-kehtetuks-tunnistamine>.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Saue Vallavolikogu otsus nr 21
2. Maidla küla Metsakopli katastriüksuse projekteerimistingimused
3. Maidla küla Metsakopli katastriüksuse kruntideks jagamise skeem

Aive Mikk

+372 5270 869 aive.mikk@sauevald.ee